10/07/2020 | Administración LocalMunicipal
Ames
Aprobación definitiva das bases de execución do orzamento 2020

ANUNCIO ASUNTO: APROBACIÓN DEFINITIVA DAS BASES DE EXECUCIÓN DO ORZAMENTO 2020 En sesión plenaria do 28 de maio de 2020, prestase aprobación provisional á modificación das bases n.º 20 e 26 do orzamento municipal de 2020. Durante o prazo de exposición pública de quince días hábiles (Boletín Oficial da Provincia núm.81, do 5 de xuño de 2020) non se presentou ningunha reclamación, polo que o acordo de aprobación inicial do modificación das bases de execución do orzamento números 20 e 26 quedou elevado a definitivo. Aos efectos legalmente establecidos no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora as bases modificadas: BASE 20.ª.–AUTORIZACIÓN E DISPOSICIÓN DE GASTOS. (.) Contratos menores. (.) A tramitación de gastos que, pola súa contía e duración, deban considerarse contratos menores con arranxo ao disposto no artigo 118 da Lei 9/2017, do 8 de novembro, polo que se aproba a Lei de Contratos do Sector Público, adecuaranse ás seguintes normas: 1. Corresponderá a quen propoña a realización dun contrato menor verificar previamente a existencia de crédito adecuado e suficiente para a súa tramitación.2. En todo caso procurarase a acumulación de subministracións que teñan idéntico obxecto ou finalidade co fin de tramitar expedientes de contratación conxuntos.3. Procedemento calquera que sexa o importe:  O expediente conterá unha proposta do servizo correspondentes segun modelo aprobado pola alcaldía de adquisición razoada, detallada e valorada na que figurarán, como mínimo, os seguintes datos: obxecto, orzamento de licitación, financiamento, forma de pago, prazo de execución e dereitos e deberes das partes e os criterios que se utilizaron para valorar as ofertas e a súa ponderación. E recollerán todas as ofertas cursadas e proporán a un licitador xustificando a proposta. No informe constará que non se están eludindo as normas de contratación dos contratos menores e que non existe fraccionamento do contrato. En todo caso deberá quedar suficientemente detallada a prestación.  A non ser que elo sexa imposible en virtude da natureza do gasto, os orzamentos achegados polos empresarios estarán suficientemente detallados, de xeito que non se dará trámite a aqueles que inclúan partidas a tanto alzado, que impidan a súa axeitada valoración, así como a posterior comprobación da prestación efectivamente realizada polo empresario.  No caso de subministros e servizos superiores a 6.000 € sen IVE, as propostas deberán incorporar, adicionalmente 3 orzamentos.  No caso de obras, superiores a 9.000 € sen IVE, as propostas deberán incorporar, adicionalmente 3 orzamentos.  No caso de obras superiores a 12.000 € sen IVE, as propostas deberán incorporar, adicionalmente, unha memoria valorada que de non realizarse polos técnicos/as municipais deberá estar conformada polos mesmos, sen prexuízo de que deba existir o correspondente proxecto cando normas específicas así o requiran.  A proposta así cumprimentada será remitida ao Servizo de Intervención, que informará acerca da existencia de crédito adecuado e suficiente para a súa realización independentemente do importe.  Acreditada a existencia de crédito, corresponderá ao servizo interesado remitir a solicitude de gasto e proposta de contrato ao departamento e contratación, a efectos da súa adxudicación, acompañada dos informes necesarios segundo o artigo 118.3. BASE 26.ª.–ANTICIPOS DE CAIXA FIXA. Os fondos librados “a xustificar” con carácter de anticipos de caixa fixa regularanse polas seguintes normas: 1.–Ámbito. –O réxime de Anticipos de Caixa Fixa poderanse aplicar aos seguintes servizos municipais: 1. Escola Infantil Municipal “O Bosque”. 2. Escola Infantil Municipal “A Madalena”. 3. Rede Municipal de Comedores Escolares.4. Tesourería Municipal.5. Administración xeral e órganos de goberno.6. Servizos Sociais. Os Anticipos de Caixa Fixa destinaranse a atender gastos correntes de carácter periódico ou repetitivo tales como material de oficina non inventariable, subministración de produtos perecedoiros tales como alimentación, combustible, material funxible, servizos de mantemento de edificios, instalacións, etc., e calquera outro de similar natureza que sexan imputables ao Capítulo 2 do Orzamento Xeral de Gastos. Tamén se poderán destinar os Anticipos de Caixa Fixa a atender gastos do capítulo 4 do Orzamento Xeral de Gastos, concretamente para atender de axudas reguladas na Ordenanza de renda social de garantía mínima e das axudas para a recuperación en situacións de emerxencia social do Concello de Ames. A proposta dos responsables dos centros ou servizos, previos os informes da Intervención e da Tesouraría, e a través de Resolución da alcaldía, poderán modificarse os Centros ou Servizos aos que se faga extensivo o réxime de Anticipos de Caixa Fixa previsto na presente Base, respectando o seu contido no que se refire a contía, situación dos fondos, control, xustificación e contabilidade.2.–Contía. –Os Anticipos de Caixa fixa, en función dos gastos a satisfacer con cargo aos mesmos, respecto ao Capítulo 2 e 4, poderán alcanzar unha contía equivalente ao 50% do importe dos créditos definitivos do devandito Capítulo, xestionados directamente polos responsables do anticipo concedido.3.–Situación dos fondos. –Para situar os fondos correspondentes a cada centro ou servizo como Anticipo de Caixa Fixa, procederase á apertura dunha conta restrinxida para tal fin nunha entidade financeira, individualizada por Centro ou servizo. Os fondos situados en tales contas, ou os que baixo a súa responsabilidade custodie a persoa habilitada, terán para todos os efectos carácter de fondos públicos municipais. No primeiro caso, os seus intereses ingresaranse nos conceptos do Capítulo 5 do Orzamento Xeral.4.–Disposición de fondos. –As disposicións de fondos das contas a que se refire o apartado anterior, efectuaranse mediante cheques nominativos ou transferencias bancarias, autorizadas polas firmas mancomunadas da persoa ou persoas designadas ao efecto mediante Resolución da Alcaldía. Para aquelas situacións nas que teñan que efectuarse pagos en efectivo (mercados, pequenas adquisicións ocasionais e outras similares) poderase dispor de fondos mediante cheque nominativo a favor dun dos titulares da conta, que será responsable da custodia e xustificación dos mesmos.5.–Control. –Mensualmente e acompañando a conta do período respectivo, se axuntara o estado demostrativo do movemento da conta bancaria e o seu saldo. En calquera momento a Intervención poderá solicitar estados de situación das mencionadas contas con carácter extraordinario e referidos a datas concretas.6.–Xustificación. –Os diversos Centros seguirán remitindo con periodicidade mensual as contas de gastos do período como viña efectuando até o momento, achegando o sinalado na norma 5.ª. Ditas contas seguirán a súa tramitación ordinaria, dando lugar ás correspondentes ordes de pago polas cantidades a que ascende cada un dos conceptos, ingresándose o importe total da conta corrente de Anticipo de Caixa Fixa. Desta forma reporanse os fondos gastados no período ao que se circunscribe a conta mensual. Os gastos efectuados con cargo a fondos librados como anticipos de Caixa Fixa, de conformidade ás presentes normas, non estarán sometidos a intervención previa nos termos sinalados polo artigo 219.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, sempre que o seu importe sexa inferior a 3.005,06 € ou se trate de indemnizacións por razón do servizo. Noutro caso requírese o informe previo de Fiscalización. Para o seu seguimento contable estarase ao disposto nas Regras 34 e seguintes da Instrución do Modelo Normal de Contabilidade Local( Orde HAP/1781/2013). 7.ª) Contabilidade e control. –Para o seu seguimento contable estarase ao disposto na Instrución do Modelo Normal de Contabilidade Local (Orde HAP/1781/2013). Ames, 7 de xullo do 2020. O alcalde José M. Miñones Conde